У першыя дні былі эвакуіраваны людзі з 30-кіламетровай зоны, якая называецца зонай адчужэння. 1100 аўтобусаў калонай вывозілі насельніцтва Чарнобыля, Прыпяці і іншых бліжэйшых населеных пунктаў. Людзі кінулі свае дамы і ўсё, што ў іх знаходзілася. З сабой ім дазволілі ўзяць толькі пасведчанні асобы і ежу на некалькі дзён. Вада, жывёла і расліннасць на гэтай тэрыторыі былі прызнаны непрыгоднымі для ўжывання і неслі небяспеку для здароўя. У хуткім часе стала зразумела, што чалавек больш не вернецца ні праз год, ні праз дзясяткі гадоў на гэтую зямлю, якая стала забароненай зонай.